Foto: Ivo Čagalj/Pixsell

SINOĆ oko ponoći došlo je do pucnjave u Splitu u kojoj su ozlijeđene dvije osobe, otac i sin. Prema neslužbenim informacijama obojica su ranjeni u noge i nisu u životnoj opasnosti.

Policija je uhapsila dvije osobe, a na mjestu događaja, u Krležinoj ulici u Splitu, pronađeni su i pištolji.

Tekst se nastavlja ispod oglasa

Kako doznajemo, policija je privela Mihu Frančeskija i njegovog prijatelja Tončija Č. Tek se treba ustanoviti tko je pucao i ranio oca i sina.

Povod je bio banalan, navodno je u pitanju svađa u prometu. U automobilu napadnutih bila je još jedna ženska osoba, radi se o kćeri, odnosno, sestri ranjenih.

Frančeski je početkom godine ranjen ispred svoje kuće na Škrapama. Sam je izvadio metak i pojeo ga te se s tim poslije hvalio na društvenim mrežama.

